El Govern de la Generalitat, mitjançant el Decret 427/2011, de 27 de desembre, va aprovar un sistema de descomptes específics homogeni per al conjunt de la xarxa d'autopistes i vies de peatge de titularitat de la Generalitat de Catalunya, tot considerant la millora de la gestió de la mobilitat i l'eficiència ambiental.
El sistema es configurà com un model de descomptes acumulatius d'acord amb criteris de recurrència o habitualitat (REC), per alta ocupació (VAO), i per tractar-se de vehicles ecològics o eficients ambientalment (ECO).
Mitjançant l'Acord GOV/127/2014, de 23 de setembre, es va aprovar el Pla d'actuació per a la millora de la qualitat de l'aire, horitzó 2020.
El Pla va identificar el sector del transport com el de la contribució més rellevant als nivells de qualitat de l'aire, de manera que proposa mesures per incentivar la renovació del parc de vehicles associats a la mobilitat obligada privada cap a un parc menys contaminant i amb menys emissions sonores.
El 7 de març de 2017 es va presentar l'Acord polític per a la millora de la qualitat de l'aire a la conurbació de Barcelona, com a marc d'actuació establert per les diferents administracions implicades, amb l'objectiu de permetre definir un nou model de mobilitat sostenible mitjançant el desenvolupament de les accions i mesures de l'esmentat Pla.
En aquest marc i context, el Decret 76/2017, de 20 de juny, va incorporar uns criteris més actualitzats per accedir als descomptes ECO i va determinar la seva aplicació durant la vigència del Pla d'actuació per a la millora de la qualitat de l'aire, horitzó 2020.
Posteriorment, la Llei 16/2017, de l'1 d'agost, del canvi climàtic, va incorporar com a objectiu que el 30 % de renovació del parc de vehicles fos elèctric el 2025.
Així mateix, va establir que el Govern havia de promoure les mesures necessàries en el sector de l'automoció perquè els vehicles motoritzats nous no fossin de combustió interna fòssil a partir del 2030 i perquè el sector de l'automoció passés d'un model exclusiu de cavalls fiscals a un d'emissions contaminants.
El 26 de març de 2019, a la Segona Cimera Institucional per a la Qualitat de l'Aire, les diferents administracions implicades van manifestar la voluntat d'establir mecanismes per afavorir la transició cap a una societat més sana i amb l'aire més net, basada en criteris de justícia ambiental, on tothom s'hi sentís partícip i pogués col·laborar de manera activa, amb mesures com ara l'establiment d'una zona de baixes emissions de les rondes de Barcelona de manera estructural a partir de l'1 de gener de 2020.
El 14 de maig de 2019, el Govern va declarar formalment l'emergència climàtica amb el compromís d'arribar a un model energètic 100 % renovable i assumir un model de mobilitat sostenible.
L'1 de gener de 2020 entrarà en vigor el Reglament (UE) 2019/631 del Parlament Europeu i del Consell, de 17 d'abril de 2019, pel qual s'estableixen normes de comportament en matèria d'emissions de CO2 dels turismes nous i dels vehicles comercials lleugers nous, i pel qual es deroguen els R(CE) núm. 443/2009 i (UE) núm. 510/2011.
Així mateix, també inclou un mecanisme de quotes transitori per incentivar la incorporació de vehicles de zero i de molt baixes emissions.
En aquest context, el Govern està compromès a reforçar el compliment de les mesures de qualitat de l'aire d'acord amb el que estableix la Directiva 2008/50/CE del Parlament Europeu i del Consell, de 21 de maig de 2008, relativa a la qualitat de l'aire ambiental i a una atmosfera més neta a Europa.
El Pla director de la mobilitat de la regió metropolitana de Barcelona 2020-2025, en tramitació, preveu, entre altres mesures, que s'adaptin els criteris de les bonificacions ECO als nous estàndards europeus.
La millora de la qualitat de l'aire, la transició energètica orientada a una renovació efectiva del parc de vehicles i la racionalització de la demanda de mobilitat i transport privat són una prioritat per a l'Administració ambiental catalana, i la gestió dels peatges amb criteris ambientals és una eina adequada per afrontar-ho, en línia amb les actuacions adoptades en l'àmbit comunitari.
En aquest context, les bonificacions ECO tenen una intencionalitat triple: estimular els usuaris de la xarxa en l'ús de vehicles de zero i baixes emissions, per compensar part del cost més elevat que generalment tenen respecte als corresponents de combustibles convencionals; fer la renovació real i efectiva del parc de vehicles de Catalunya, que és un dels parcs amb antiguitat més elevada d'Europa, i estimular la indústria de l'automòbil per desenvolupar vehicles més nets i més competitius en el futur immediat, posant especial èmfasi en la progressió cap al vehicle elèctric.
D'altra banda, les polítiques d'estímuls en matèria de tarifació viària han d'estar alineades amb els principis comunitaris de "qui usa paga" i "qui contamina paga".
En aquest sentit, amb independència de les emissions, tot vehicle contribueix al desgast de la infraestructura i a altres externalitats, com la seguretat viària o la congestió al conjunt de la xarxa.
En coherència amb l'anteriorment esmentat, s'ha de modificar el sistema de descomptes actualment vigent i definir uns criteris més estrictes i actualitzats per a l'accés als descomptes ECO, prioritzant el vehicle elèctric i tenint en compte criteris ambientals i d'equitat social, així com les evolucions tecnològiques pel que fa a les emissions dels nous vehicles.
Aquesta mesura tindrà una incidència positiva en la millora de la qualitat de l'aire i també de la salut de les persones i, alhora, permetrà una major objectivitat en la determinació dels descomptes i una simplificació de les categories de vehicles.
Vist el que disposen la Llei 34/2007, de 15 de novembre, de qualitat de l'aire i protecció de l'atmosfera, la Llei 16/2017, de l'1 d'agost, del canvi climàtic, la Llei 16/2002, de 28 de juny, de protecció contra la contaminació acústica, i l'article 24 de la Llei 8/1972, de 10 de maig, de construcció, conservació i explotació d'autopistes en règim de peatge;
Vist l'informe del Departament de la Vicepresidència i d'Economia i Hisenda;
Per tot això, a proposta del conseller de Territori i Sostenibilitat i d'acord amb el Govern,
1.1 Es modifica l'article 1.1.1 del Decret 427/2011, de 27 de desembre, que queda redactat de la manera següent:
"1.1.1 Beneficiaris: usuaris dels vehicles de les categories tarifàries establertes en cada cas segons la modalitat de descompte, que en facin ús en qualsevol dels itineraris dels recorreguts que s'especifiquen en dies no festius de dilluns a divendres, i que emprin com a mitjà de pagament qualsevol sistema dinàmic teletac (OBE interoperable Via T), o qualsevol altre sistema dinàmic prèviament autoritzat que permeti la verificació de la concurrència en els dits usuaris de les condicions establertes en aquest Decret.
Per poder ser beneficiari del descompte ECO (general i específic), els usuaris han d'inscriure's i seguir les instruccions que trobaran al Portal de tràmits de la seu electrònica de la Generalitat de Catalunya [URL], acreditar i aportar la documentació sol·licitada d'acord amb els requisits establerts i la seva vigència."
1.2 Es modifica l'article 1.1.2 del Decret 427/2011, de 27 de desembre, que queda redactat de la manera següent:
"1.1.2 Modalitats de descomptes sobre el peatge matemàtic vigent, categories tarifàries:
Descomptes amb caràcter acumulatiu, no superior al 75 %, en un mateix recorregut i usuari:
a) Descompte per recurrència: 30 %.
Usuaris habituals que facin més de 16 viatges al mes, tot considerant aquest com a mes natural.
Tenen la consideració de VAO els vehicles ocupats per 3 o més persones.
Tenen la consideració de vehicles ECO als efectes de l'aplicació d'aquest descompte del 30 %:
Aquest sistema de descomptes acumulatius serà d'aplicació als vehicles de les categories tarifàries que s'indiquen a continuació:
Lleugers: Turismes de 2 eixos i 4 rodes sense remolc.
Turismes de 2 eixos i 4 rodes amb remolc sense roda bessona (doble pneumàtic) a cap eix.
Furgons, furgonetes de 2 eixos i 4 rodes.
Furgons, furgonetes de 2 eixos i 4 rodes amb remolc sense roda bessona (doble pneumàtic) a cap eix.
Categoria II: Turismes de 2 eixos i 4 rodes.
Turismes de 2 eixos i 4 rodes amb remolc d'un eix amb o sense roda bessona (doble pneumàtic).
Furgons i furgonetes de 2 eixos i 4 rodes.
Furgons i furgonetes de 2 eixos i 4 rodes amb remolc d'un eix amb o sense roda bessona (doble pneumàtic).
d) Descompte ECO-específic 75 %: per als vehicles de les categories tarifàries indicades en l'apartat anterior així com les motocicletes, amb o sense sidecar, i que compleixin en tot cas qualsevol de les característiques definides a continuació:
Vehicles elèctrics d'autonomia estesa.
1.3 Es modifica l'article 1.4 al Decret 427/2011, de 27 de desembre, que queda redactat de la manera següent:
"1.4 Per al gaudiment del descompte ECO, general i específic, s'estableixen les següents limitacions addicionals:
a) En el cas de noves altes de vehicles lleugers o de categoria II a partir de l'1 de gener de 2020, l'acreditació prèvia de la baixa oficial definitiva en circulació d'un vehicle d'una antiguitat superior a deu anys que hagi mantingut en vigor la Inspecció Tècnica de Vehicles (ITV) fins a l'any del desballestament.
A l'efecte de la determinació de l'antiguitat dels vehicles, es prendrà com a referència el període comprès entre la data de primera matriculació i la data de sol·licitud d'inscripció al Portal de tràmits de la seu electrònica de la Generalitat de Catalunya.
b) Que el preu del vehicle lleuger o de categoria II no sigui superior a 40.000 €, Iva exclòs.
Per als vehicles inscrits abans de l'1 de gener de 2020, es considera com a valor de càlcul el preu del vehicle segons model i marca que estableixi la corresponent Ordre del Ministeri d'Hisenda per a l'exercici 2020, d'acord amb l'article 57 de la Llei 58/2003, de 17 de desembre, general tributària, tot aplicant-hi el percentatge de fins un any d'ús.
Per a les noves altes de vehicles lleugers o de categoria II a partir de l'1 de gener de 2020, caldrà acreditar el valor del vehicle prèvia inscripció d'acord amb els termes establerts al Portal de tràmits de la seu electrònica de la Generalitat de Catalunya, i es podrà establir com a valor de comprovació el preu del vehicle segons model i marca que estableixi la corresponent Ordre del Ministeri d'Hisenda vigent, d'acord amb l'article 57 de la Llei 58/2003, de 17 de desembre, general tributària, tot aplicant-hi el percentatge de fins un any d'ús."
1.4 S'afegeix un article 1.5 al Decret 427/2011, de 27 de desembre, amb la redacció següent:
"1.5 El descompte ECO, general i específic, serà d'aplicació fins a l'any 2021 inclòs, i pot ser objecte de modificació o adaptació com a conseqüència de la revisió del Pla d'actuació per a la millora de la qualitat de l'aire o per l'aplicació de nous criteris de gestió ambiental i de la mobilitat."
La Generalitat de Catalunya ha de compensar les societats concessionàries Autopistes de Catalunya, SA (AUCAT), Autopista Terrassa-Manresa, Concessionària de la Generalitat de Catalunya, SA (AUTEMA) i Infraestructures Viàries de Catalunya, SA (INVICAT) per l'aplicació dels descomptes aprovats en l'article 1 del Decret 427/2011, de 27 de desembre, de conformitat amb l'article 4 del Decret 427/2011, de 27 de desembre.
Pel que fa als Túnels de Vallvidrera i als seus accessos, la societat concessionària assumeix al seu càrrec, sense cap dret de compensació, el cost que se'n deriva per l'aplicació del descompte ECO, general o específic, en el percentatge del 30 %, així com la resta de descomptes establerts al règim tarifari del contracte de concessió, que li seran igualment d'aplicació.
La Generalitat de Catalunya compensarà la totalitat del descompte ECO-específic per a la categoria I (motocicletes) i per a la categoria II en aquella part del descompte ECO-específic que no sigui a càrrec de la concessionària, tenint en compte el règim tarifari del contracte de concessió.
L'import anual que resulti de la compensació per l'aplicació del descompte ECO serà abonat a les societats concessionàries Autopistes de Catalunya, SA (AUCAT), Autopista Terrassa-Manresa, Concessionària de la Generalitat de Catalunya, SA (AUTEMA) i Infraestructures Viàries de Catalunya, SA (INVICAT), prèvia la seva justificació i acreditació, dins el primer semestre de l'exercici següent.
Les quantitats no satisfetes dins d'aquest termini meritaran interessos de demora al tipus d'interès legal vigent."
Es deixa sense efecte el Decret 76/2017, de 20 de juny, de modificació del Decret 427/2011, de 27 de desembre, pel qual s'aprova el nou sistema de descomptes d'aplicació a les autopistes i vies en règim de peatge de titularitat de la Generalitat de Catalunya i se n'actualitzen les tarifes i peatges.
Aquest Decret és d'aplicació l'1 de gener de 2020.